Peuzheñvel eo danvez L'Armée du crime ouzh hini L'Affiche rouge, ur film gallek all kaset da benn kent gant Frank Cassenti (1945-) ha deuet e-maez e miz Here 1976 : istor gwir ar strollad harzerien gomunour Manouchian e-pad an Eil Brezel-bed. Klotañ a ra titl ar film gant gerioù — DES LIBÉRATEURS ? LA LIBÉRATION PAR L'ARMÉE DU CRIME ! — ar skritell bropaganda ruz al liv anezhi a oa bet peget ouzh mogerioù Bro-C'hall gant an Ac'huberien nazi da-heul o lazhidigezh e kreñvlec'h Mont Valérien (d'an 21 a viz C'hwevrer 1944).